open-index/open-wikipedia-markdown huggingface dataset:
Βιρτζίνιο Ορσίνι, δούκας του Μπρατσιάνο

Ο **Βιρτζίνιο**, ιταλ.: *Virginio Orsini di Bracciano* (11 Σεπτεμβρίου 1572  – 9 Σεπτεμβρίου 1615) από τον Οίκο των Ορσίνι ήταν ο 2ος δούκας του Μπρατσιάνο και ιππότης του τάγματος του Χρυσόμαλλου Δέρατος.

Ήταν γιος του Πάολο Τζορντάνο Α΄ δούκα του Μπρατσιάνο και της Ισαβέλλας των Μεδίκων, κόρης του Κόζιμο Α΄ μεγάλου δούκα της Τοσκάνης. Ο Βιρτζίνιο κληρονόμησε τους τίτλους και τα φέουδα τού πατέρα του μετά το τέλος εκείνου το 1585. Το 1589 νυμφεύτηκε τη Φλάβια Περέττι, ανιψιά του πάπα Σίξτου Ε΄, με την οποία απέκτησε 12 παιδιά.  Ο γιος του Πάολο Τζιορντάνο έγινε πρίγκιπας της Γερμανίας μέσω τού γάμου του με την Ισαβέλλα Αππιάνι, πριγκίπισσα του Πιομπίνο.

Ο Βιρτζίνιο Ορσίνι ήταν υποστηρικτής του Ρόμπερτ Ντεβερέ, 2ου κόμη του Έσσεξ και επισκέφθηκε την αγγλική Αυλή για τα χριστουγεννιάτικους εορτασμούς τον Δεκέμβριο του 1600.  Διασκέδασε με τη *[[Δωδέκατη Νύχτα]]* του Σαίξπηρ. όπου το έργο ξεκινά με τον χαρακτήρα του δούκα Ορσίνο να λέει την περίφημη φράση «Αν η μουσική είναι η τροφή της αγάπης, συνέχισε να παίζεις».  Η βασίλισσα Ελισάβετ Α΄ χόρεψε μία γαλιάρδα, για να του δείξει «το σθένος των γηρατειών της».  

Απεβίωσε στη Ρώμη το 1615.

## Οικογένεια
Με τη σύζυγό του, Φλάβια Νταμασένι-Περέτι, απέκτησε δώδεκα παιδιά: 
* Πάολο Τζιορντάνο Β΄ (1591 – 24 Μαΐου 1656). Έγινε δούκας μετά τον πατέρα του. Νυμφεύτηκε την Ισαβέλλα Αππιάνι, με εξουσία πριγκίπισσα του Πιομπίνο, και έγινε πρίγκιπας της Γερμανίας.
* Αλεσσάντρο (1592 – 22 Αυγούστου 1626), καρδινάλιος.
* Ισαβέλλα (1597–1623). Παντρεύτηκε τον Καίσαρα Β΄ Γκοντζάγκα, δούκα της Γκουαστάλα.
* Μαρία Φελίτσια (12 Νοεμβρίου 1600 – 5 Ιουνίου 1666). Παντρεύτηκε τον Ερρίκο Β΄ δούκα του Μονμορανσύ.
* Καμίλα (γενν. 29 Ιουλίου 1603). Παντρεύτηκε τον Mαρκαντόνιο Β΄ Μποργκέζε, πρίγκιπα της Σουλμόνα. Μετά το τέλος του, έγινε μοναχή.
* Φερδινάνδo (απεβ.4 Μαρτίου 1660). Έγινε δούκας μετά τον αδελφό του.
* Κόζιμο. στρατιωτικός.
* Βιρτζίνιο, Καρμηλίτης, που απορρίφθηκε.
* Φραντσέσκο, Ιησουίτης.
* Κάρλο, απεβ. νέος.
* Ραϊμόντο, απεβ. νέος.
* μία θνησιγενής κόρη (14 Σεπτεμβρίου 1606). Η μητέρα της απεβίωσε κατά τον τοκετό.

## Παραπομπές


## Εξωτερικοί σύνδεσμοι
* 

Κατηγορία:Πρόσωπα των Παπικών Κρατών
Κατηγορία:Ιππότες του Τάγματος του Χρυσόμαλλου Δέρατος
Κατηγορία:Οικογένεια Ορσίνι
Νούνο Μέντες (ποδοσφαιριστής, 2002)

Ο **Νούνο Αλεξάντρε Ταβάρες Μέντες** (πορτογαλική προφορά: [ˈnunu ˈmẽdɨʃ], 19 Ιουνίου 2002) είναι Πορτογάλος επαγγελματίας ποδοσφαιριστής που αγωνίζεται ως αριστερός αμυντικός για την Παρί Σεν Ζερμέν και την εθνική ομάδα της Πορτογαλίας. Θεωρείται ένας από τους κορυφαίους αριστερούς αμυντικούς στον κόσμο.

Προερχόμενος από τις ακαδημίες της Σπόρτινγκ Λισαβόνας, έκανε το ντεμπούτο του με την πρώτη ομάδα το 2020 και την επόμενη σεζόν κατέκτησε νταμπλ (Πριμέιρα Λίγκα και Τακά ντα Λίγκα), ενώ συμπεριλήφθηκε και στην Καλύτερη Ενδεκάδα της Πριμέιρα Λίγκα. Τον Αύγουστο του 2021, παραχωρήθηκε δανεικός στην Παρί Σεν Ζερμέν, ενώ η μεταγραφή του ολοκληρώθηκε τον Ιούνιο του 2022 με ποσό 38 εκατομμυρίων ευρώ.

Ο Μέντες έχει εκπροσωπήσει την Πορτογαλία σε διάφορες ηλικιακές κατηγορίες. Έκανε το ντεμπούτο του με την εθνική Ανδρών το 2021 και επιλέχθηκε στις αποστολές για το Μουντιάλ του 2022 και δύο Ευρωπαϊκά Πρωταθλήματα.

## Παραπομπές


Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Παίκτες νικητές Πρωταθλήματος Εθνών ΟΥΕΦΑ
Άλεξ Μπαένα

Ο **Αλεχάντρο «Άλεξ» Μπαένα Ροντρίγκεθ** (20 Ιουλίου 2001) είναι Ισπανός επαγγελματίας ποδοσφαιριστής που αγωνίζεται ως πλάγιος μέσος ή επιθετικός μέσος για τη Βιγιαρεάλ και την εθνική ομάδα της Ισπανίας.

Ο Μπαένα γεννήθηκε στο Ροκέτας δε Μαρ, Ανδαλουσία και εντάχθηκε στα τμήματα υποδομής της Βιγιαρεάλ το 2011. Έκανε το ντεμπούτο του με την τρίτη ομάδα το 2018 και στη συνέχεια προωθήθηκε στις ρεζέρβες. Το 2020 πραγματοποίησε την πρώτη του συμμετοχή στη Λα Λίγκα, ενώ σκόραρε το πρώτο του επαγγελματικό γκολ στο ΟΥΕΦΑ Γιουρόπα Λιγκ. Τη σεζόν 2021–22 αγωνίστηκε δανεικός στη Χιρόνα. Το 2022 προωθήθηκε στην πρώτη ομάδα της Βιγιαρεάλ και τη σεζόν 2023–24 αναδείχθηκε κορυφαίος πασέρ της Λα Λίγκα με 14 ασίστ.

Έχει αγωνιστεί σε όλες τις μικρές εθνικές ομάδες της Ισπανίας. Τον Αύγουστο του 2023 κλήθηκε για πρώτη φορά στην ανδρική εθνική ομάδα, σκοράροντας στο ντεμπούτο του απέναντι στην Κύπρο (6–0). Τον Μάιο του 2024, συμπεριλήφθηκε στην αποστολή για το Euro 2024.

## Παραπομπές


Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Βιγιαρρεάλ ΚΦ Β
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Χιρόνα ΦΚ
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ποδοσφαιριστές στους Θερινούς Ολυμπιακούς Αγώνες 2024
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ολυμπιονίκες του ποδοσφαίρου
Κατηγορία:Παίκτες νικητές Πρωταθλήματος Εθνών ΟΥΕΦΑ
Μαργαρίτα των Έστε

Η **Μαργαρίτα**, ιταλ.: *Margherita d'Este* (Μόντενα, 1619 – Μάντοβα, 12 Νοεμβρίου 1692) από τον Οίκο των Έστε ήταν πριγκίπισσα της Μόντενα και του Ρέτζιο και δούκισσα της Γουαστάλα.

## Βιογραφία
Η Μαργαρίτα ήταν κόρη του Αλφόνσου Γ΄ δούκα της Μόντενα και του Ρέτζιο από το 1628 έως το 1629, και της Ισαβέλλας της Σαβοΐας. Ο γονείς της μητέρας του ήταν ο Κάρολος Εμμανουήλ Α΄ δούκας της Σαβοΐας και η Αικατερίνη Μικαέλα των Αψβούργων, κόρη του Φιλίππου Β΄ της Ισπανίας.

Στις 25 Ιουνίου 1647 παντρεύτηκε τον Φερράντε Γ' Γκοντζάγκα, δούκα της Γκουαστάλα .

Καθώς η Μαργαρίτα δεν είχε γιους, μετά το τέλος τού συζύγου της, ο τίτλος πέρασε στην μεγαλύτερη κόρη τους, Άννα Ισαβέλλα, η οποία έγινε δούκισσα το 1678, με το όνομα Ισαβέλλα Α΄.

Η Μαργαρίτα των Έστε απεβίωσε στη Μάντοβα στις 12 Νοεμβρίου 1692.

## Οικογένεια
Η Μαργαρίτα και ο Φερράντε Γ΄ είχαν δύο κόρες :
* Άννα Ισαβέλλα (Γκουαστάλα, 12 Φεβρουαρίου 1655 - Μάντοβα, 11 Αυγου΄στου 1703), παντρεύτηκε τον Φερδινάνδο Κάρολο Γκοντζάγκα, δούκα της Μάντοβα.
* Μαρία Βικτωρία (Γκουαστάλα, 1659 - Γκουαστάλα, 5 Σεπτεμβρίου 1707), παντρεύτηκε τον Βικέντιο Γκοντζάγκα δούκα της Γκουαστάλα.

## Πρόγονοι

## Σημειώσεις


Κατηγορία:Ιταλίδες δούκισσες
Κατηγορία:Οίκος των Έστε
Μαρία Βικτώρια Γκοντζάγκα

Η **Μαρία Βικτώρια**, ιταλ.: *Maria Vittoria di Gonzaga de Guastalla* (Γκουαστάλλα, 9 Σεπτεμβρίου 1659 – Βενετία, 5 Σεπτεμβρίου 1707) από τον Οίκο των Γκοντζάγκα ήταν Ιταλίδα πριγκίπισσα.

## Βιογραφία
Ήταν πριγκίπισσα της Γουαστάλα, δεύτερη κόρη του Φερράντε Γ΄ δούκα της Γουαστάλα . Παντρεύτηκε το 1679 τον εξάδελφο τού πατέρα της Βικέντιο Α΄ δούκα της Γουαστάλα.

## Οικογένεια
Ο Βικέντιος Α΄ Γκοντζάγκα και η Μαρία Βικτώρια είχαν πέντε παιδιά:
* Eλεονώρα Λουίζα (1686 - 1742), παντρεύτηκε το 1709 τον Φραγκίσκο Μαρία των Μεδίκων δούκα του Ρόβερε & Μοντεφέλτρο.
* Αντώνιος Φερδινάνδος (1687 - 1729), δούκας της Γουαστάλα από το 1714 έως το 1729.
* Ιωσήφ Μαρία (1690 - 1746), δούκας της Γκουαστάλα από το 1729.
* Mαρία Ισαβέλλα (1680-1726).
* Αντωνία (1685-1687), απεβ. 2 ετών.

## Πρόγονοι

Κατηγορία:Ιταλίδες δούκισσες
Κατηγορία:Οίκος των Γκοντζάγκα
Σιντί Σανιά

Ο ** Σιντιμανέ «Σιντί» Σανιά** (γαλλικά:** Sidimane "Sidy" Sagna**) γεννημένος στις 4 Φεβρουαρίου 1990 στο Ντακάρ της Σενεγάλης, είναι επαγγελματίας ποδοσφαιριστής, ο οποίος αγωνίζεται στη θέση του αμυντικού μέσου στη **AS Domérat**. 
## Καριέρα
Ο Σανιά ξεκίνησε να παίζει ποδόσφαιρο στη γενέτειρά του, στις ακαδημίες της «**Association sportive et culturelle de Yeggo Dakar»' (ASC Yeggo)**. Η Ακαδημία αυτή διατηρούσε ήδη από το 1999 πολύ στενή συνεργασία με τη  γαλλική Σαιντ-Ετιέν  και στα πλαίσια αυτής της συνεργασίας ο Σανιά μεταπήδησε το Γενάρη του 2009 στην Σαιντ-Ετιέν Β.  

Στις 31 Μαΐου 2010, υπέγραψε επαγγελματικό συμβόλαιο  και προωθήθηκε στην πρώτη ομάδα με την οποία όμως δεν αγωνίστηκε σε επίσημους αγώνες στη Λιγκ 1 παρά μόνο  κατέγραψε μια συμμετοχή στο Κύπελλο Γαλλίας. 

Τις επόμενες δυο αγωνιστικές σεζόν  αγωνίστηκε αποκλειστικά με τα χρώματα της Σαιντ-Ετιέν Β συμμετέχοντας και σε 2 ματς για το Λιγκ Καπ Γαλλίας.

Το Γενάρη του 2013 δοκιμάστηκε από την Σόγκνταλ Φούτμπαλ και τελικά υπέγραψε μονοετές συμβόλαιο με τη νορβηγική  ομάδα, στην οποία αγωνίστηκε για μια σεζόν. 

Στα τέλη του 2013, ο Σανιά αποδεσμεύθηκε από τη Σόγκνταλ και παρέμεινε χωρίς ομάδα μέχρι τις 14 Ιουνίου 2014, όταν και υπέγραψε διετές συμβόλαιο (1+1 χρόνο) με τον Άρη Θεσσαλονίκης.  Ενώ ξεκίνησε να προπονείται με την ομάδα από το καλοκαίρι του 2014, προέκυψε πρόβλημα με την βίζα του, το οποίο δεν μπόρεσε να ξεπεραστεί με αποτέλεσμα να αποχωρήσει προσωρινά από την ομάδα. Με την αλλαγή διοίκησης στο σύλλογο, ο Σανιά, επέστρεψε στη Θεσσαλονίκη και αφού διευθέτησε το θέμα με τη βίζα του επανεντάχθηκε στο δυναμικό της ομάδας, εκδόθηκε το δελτίο του από την ΕΠΟ  και αγωνίστηκε μάλιστα σε 12 ματς. Το συμβόλαιό του δεν ανανεώθηκε το καλοκαίρι του 2015.

Mετά από έναν χρόνο, και αφού έμεινε για όλο αυτό το διάστημα χωρίς ομάδα, συνέχισε στην ερασιτεχνική **US Roye-Noyon** μια ομάδα στην Νασιονάλ 2 (CFA 2), την πέμπτη γαλλική κατηγορία, από όπου μεταπήδησε στην Ουνιάο Μαδέιρα  και τη δεύτερη εθνική της Πορτογαλίας. Έπαιξε σε 23 αγώνες για την Ουνιάο, 15 στη Σεγούντα Λίγα, τέσσερις στο Κύπελλο Πορτογαλίας και τέσσερις στο Taça da Liga (Πορτογαλικό Λιγκ Καπ), προτού κληθεί να λύσει το συμβόλαιό του για πειθαρχικούς λόγους.

Συνέχισε στην Σαμτρέντια της  Γεωργίας (για 2 μήνες), τη λιθουανική Πανεβεζίς  και τη **Σφιντούλ Γκεόργκε** από τη Μολδαβία χωρίς να ξεχωρίσει ιδιαίτερα. 

Το 2022 επέστρεψε στη Γαλλία και έκτοτε αγωνίζεται στην ερασιτεχνική **AS Domérat**.

## Παραπομπές

## Εξωτερικοί σύνδεσμοι
* Προφίλ του Σ. Σανιά στο transfermarkt.com
*Προφίλ του Σ. Σανιά στο theplayersagent.com
*Προφίλ του Σ. Σανιά στο footballdatabase.eu

Κατηγορία:Σενεγαλέζοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Ουνιάο Μαδέιρα ΚΦ
Κατηγορία:Ποδοσφαιριστές Σόγκνταλ Φούτμπαλ
Κατηγορία:Ποδοσφαιριστές Σεγκούντα Λίγκα
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στη Νορβηγία
Κατηγορία:Ξένοι ποδοσφαιριστές στην Ελλάδα
Αγγειακή απόφραξη

Η **αγγειακή απόφραξη** αναφέρεται σε απόφραξη ή στένωση ενός αιμοφόρου αγγείου, διαταράσσοντας τη ροή του αίματος. Η απόφραξη μπορεί να είναι πλήρης ή μερική, και να επηρεάζει τόσο τις αρτηρίες όσο και τις φλέβες. Μπορεί να προκληθεί από εσωτερική απόφραξη, όπως θρόμβο αίματος, συσσώρευση πλακών, ξένο σώμα, όπως υλικό πλήρωσης, ή να προκύψει ως αποτέλεσμα εξωτερικής συμπίεσης. 

Η αγγειακή απόφραξη είναι ένας γενικός όρος που αναφέρεται σε οποιοδήποτε είδος απόφραξης ενός αιμοφόρου αγγείου. Αντίθετα, η θρόμβωση αναφέρεται μόνο σε απόφραξη αιμοφόρων αγγείων που προκαλείται από θρόμβους αίματος. Και οι δύο καταστάσεις μπορεί να είναι απειλητικές για τη ζωή και να οδηγήσουν σε εγκεφαλικό επεισόδιο ή καρδιακή προσβολή.

Παραδείγματα αγγειακής απόφραξης:

* Θρόμβωση: Ένας θρόμβος αίματος σχηματίζεται μέσα σε ένα αγγείο, εμποδίζοντας τη ροή του αίματος.
* Εμβολισμός: Ένας θρόμβος αίματος ή άλλο υλικό ταξιδεύει μέσω της κυκλοφορίας του αίματος και σφηνώνεται σε ένα αγγείο, φράζοντάς το.
* Αθηροσκλήρωση: Η συσσώρευση πλάκας (λιπώδεις εναποθέσεις) στα τοιχώματα των αρτηριών, προκαλώντας στένωση και τελικά απόφραξη.
* Απόφραξη φλέβας αμφιβληστροειδούς: Απόφραξη φλέβας στο μάτι, που οδηγεί σε προβλήματα όρασης.
* Εγκεφαλικό επεισόδιο: Απόφραξη μιας αρτηρίας στον εγκέφαλο, που προκαλεί βλάβη στον εγκεφαλικό ιστό.
* Εντερική ισχαιμία: Απόφραξη αρτηρίας στο έντερο, που οδηγεί σε βλάβη των ιστών.
* Αγγειακή απόφραξη από δερματικά εμφυτεύματα: Μια ένεση εμφυτεύματος μπορεί να εισέλθει σε ένα αιμοφόρο αγγείο και να το φράξει, προκαλώντας ενδεχομένως νέκρωση του δέρματος ή άλλες επιπλοκές.
* Αγγειακή απόφραξη από συμπίεση: Η εξωτερική πίεση, όπως από έναν επίδεσμο ή μια μάζα, μπορεί να συμπιέσει ένα αγγείο και να εμποδίσει τη ροή του αίματος.

## Παραπομπές


Κατηγορία:Αιματολογία
Γενικές εκλογές στις Μπαχάμες 2007

Γενικές εκλογές διενεργήθηκαν στις Μπαχάμες στις 2 Μαΐου 2007. Κέρδισε η αντιπολίτευση με το Ελεύθερο Εθνικό Κίνημα, με επικεφαλής τον πρώην πρωθυπουργό Χιούμπερ Ίνγκραχαμ εξασφαλίζοντας 23 από τις 41 έδρες. Ο μέχρι τότε πρωθυπουργός, Πέρι Κρίστι παραδέχθηκε την ήττα του σε τηλεφωνική επικοινωνία με τον αντίπαλό του. Ο Ίνγκραχαμ ορκίστηκε στην πρωθυπουργία στις 4 Μαΐου.

## Αποτελέσματα

|-
!style="background-color:#E9E9E9" align=left|Κόμματα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
!style="background-color:#E9E9E9" align=right|Έδρες
|-
|align=left |Κίνημα για την Εθνική Απελευθέρωση (*Free National Movement ")
|align="right" | 68.542
|align="right" | 49,8
|align="right" | 23
|-
|align=left|Προοδευτικό Κόμμα των Φιλελευθέρων (*Progressive Liberal Party*)
|align="right" | 64.637
|align="right" | 47
|align="right" | 18
|-
|align=left|Δημοκρατικό Κίνημα για τις Μπαχάμες (*Bahamas Democratic Movement*) 
|align="right" | 741
|align="right" | 0,54
|align="right" | 0
|-
|align=left|Ανεξάρτητοι
|align="right"| 3.555
|align="right" | 2,59
|align="right" | 0
|-
|align=left style="background-color:#E9E9E9"|*'Σύνολο** (συμμετοχή 90%)
|width="75" align="right" style="background-color:#E9E9E9"| **137.475**
|width="30" align="right" style="background-color:#E9E9E9"| **100,00**
|width="30" align="right" style="background-color:#E9E9E9"| **41'''
|-
|align="left" colspan=4|Πηγή:   BBC News
|}

## Παραπομπές


2007
Μπαχαμες
Γενικές εκλογές στις Μπαχάμες 2012

**Γενικές εκλογές διεξήχθησαν στις 7 Μαΐου 2012.** Το Προοδευτικό Κόμμα Φιλελεύθερων της αντιπολίτευσης (PLP) κέρδισε σαρωτική νίκη στις εκλογές, με 30 επί συνόλου 38 εδρών στο Κοινοβούλιο. Ο πρώην πρωθυπουργός Πέρι Κρίστι επέστρεψε στην πρωθυπουργία και ανέλαβε καθήκοντα στις 8 Μαΐου 2012, ενώ ο Χιούμπερτ Ίνγκραμ, απερχόμενος πρωθυπουργός, ανακοίνωσε την οριστική αποχώρησή του από την πολιτική ζωή.

## Αποτελέσματα
**Γενικές εκλογές, 7 Μαΐου 2012**
|-
!style="background-color:#E9E9E9" align=left|Κόμματα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
!style="background-color:#E9E9E9" align=right|Έδρες
|-
|-
|align=left|Προοδευτικό Κόμμα των Φιλελευθέρων (*Progressive Liberal Party*)
|align="right" | 75.815
|align="right" | 48,62%
|align="right" | 29
|-
|align=left|Ελεύθερο Εθνικό Κίνημα (*Free National Movement*)
|align="right" | 65.633
|align="right" | 42,09%
|align="right" | 9
|-
|align=left|Δημοκρατική Εθνική Συμμαχία (*Democratic National Alliance*)
|align="right" | 13.225
|align="right" | 8,48%
|align="right" | 1
|-
|align=left|Κόμμα του Συντάγματος των Μπαχάμων (*Bahamas Constitution Party*)
|align="right" | 96
|align="right" | 0,06%
|align="right" | 0
|-
|align=left|Ανεξάρτητος
|align="right" | 1.177
|align="right" | 0,75%
|align="right" | 0
|-
|align=left|**Σύνολο**
|align="right" | **155.946**
|align="right" | **100%**
|align="right" | **41**
|-
|align="left" colspan=4|Πηγή: https://web.archive.org/web/20120526104918/http://bahamaselections.com/BahamasElections2012ResultsSummary.pdf
|}

## Παραπομπές


2012
Μπαχαμες
Σλάι Στόουν

O **Σιλβέστερ Στιούαρτ** (*Sylvester Stewart*, 15 Μαρτίου 1943 – 9 Ιουνίου 2025), περισσότερο γνωστός με το καλλιτεχνικό του όνομα **Sly Stone**, ήταν Αμερικανός μουσικός, τραγουδοποιός και παραγωγός δίσκων, που έγινε ευρέως γνωστός για τον ρόλο του ως επικεφαλής των Sly and the Family Stone, παίζοντας καθοριστικό ρόλο στην ανάπτυξη της φανκ μέσω της πρωτοποριακής σύνθεσης σόουλ, ροκ, ψυχεδελικής και γκόσπελ μουσικής τη δεκαετία του 1960 και του 1970. Το AllMusic ανέφερε ότι "Τζέιμς Μπράουν μπορεί να εφηύρε την φανκ, αλλά ο Σλάι Στόουν την τελειοποίησε," και του απέδωσε το "έργο της δημιουργίας μιας σειράς παραγωγικών αλλά πολιτικά φορτισμένων δίσκων που άσκησαν τεράστια επιρροή σε καλλιτέχνες από όλα τα μουσικά και πολιτισμικά υπόβαθρα". Το *Crawdaddy!* τον αναγνώρισε ως τον ιδρυτή του κινήματος "progressive soul]".

Γεννημένος στο Τέξας και μεγαλωμένος στην πόλη Βαγιέχο της Βόρειας Καλιφόρνια, ο Στόουν κατέκτησε πολλά μουσικά όργανα από μικρή ηλικία και τραγουδούσε γκόσπελ ως παιδί μαζί με τα αδέλφια του (και μελλοντικούς συμπαίκτες του) Φρέντι και Ρόουζ. Στα μέσα της δεκαετίας του 1960 εργαζόταν τόσο ως δισκογραφικός παραγωγός για την Autumn Records όσο και ως disc jockey στον ραδιοφωνικό σταθμό KDIA του Σαν Φρανσίσκο. Το 1966 ο Στόουν και ο αδελφός του Φρέντι ένωσαν τα συγκροτήματά τους για να δημιουργήσουν τους Sly and the Family Stone, μια φυλετικά ενταγμένη, μικτή κατά φύλο ομάδα. Το συγκρότημα σημείωσε επιτυχίες όπως τα "Dance to the Music" (1968), "Everyday People" (1968), "Thank You (Falettinme Be Mice Elf Agin)" (1969), "I Want to Take You Higher" (1969), "Family Affair" (1971) και "If You Want Me to Stay" (1973), καθώς και αναγνωρισμένα άλμπουμ όπως το *Stand!* (1969), το *There's a Riot Goin' On* (1971) και το *Fresh* (1973).

Μέχρι τα μέσα της δεκαετίας του 1970 η χρήση ναρκωτικών και η ασταθής συμπεριφορά του Στόουν οδήγησαν ουσιαστικά στο τέλος της μπάντας, αφήνοντάς τον να ηχογραφήσει αρκετά ανεπιτυχή σόλο άλμπουμ. Περιόδευσε και συνεργάστηκε με καλλιτέχνες όπως οι Parliament-Funkadelic, Μπόμπι Γουόμακ και Τζέσε Τζόνσον. Το 1993 εισήχθη στο Rock and Roll Hall of Fame ως μέλος του συγκροτήματος. Συμμετείχε σε αφιέρωμα στους Sly and the Family Stone στα βραβεία Γκράμι του 2006, η πρώτη του ζωντανή εμφάνιση από το 1987. Το 2023 εξέδωσε την αυτοβιογραφία του με τίτλο *Thank You (Falettinme Be Mice Elf Agin)*.

## Παραπομπές


Κατηγορία:Αμερικανοί μουσικοί
Κατηγορία:Αμερικανοί τραγουδιστές
Χριστιανοδημοκρατικό Κόμμα Αγίου Μαρίνου

Το Χριστιανικό Δημοκρατικό Κόμμα του Αγίου Μαρίνου (Ιταλικά: Partito Democratico Cristiano Sammarinese, PDCS) είναι ένα χριστιανοδημοκρατικό κόμμα στον Άγιο Μαρίνο.

Το PDCS είναι μέλος παρατηρητή του Ευρωπαϊκού Λαϊκού Κόμματος (ΕΛΚ), αφού εντάχθηκε το 1993. Το ιταλικό αδερφικό κόμμα ήταν η πάλαι ποτέ Χριστιανική Δημοκρατία. Η εσωτερική αριστερή πτέρυγα του κόμματος  αποχώρησε το 2006 για να σχηματίσει τους Κεντρικούς Δημοκρατικούς και ενώθηκε με τους σοσιαλδημοκρατικούς. Ηγέτης του PDCS είναι η Giovanni Lonfernini, πρώην κυβερνήτης του Αγίου Μαρίνου.

Στις γενικές εκλογές του 2006, το PDCS κέρδισε 32,9% των ψήφων και 21 από τις 60 έδρες στο Μέγα και Γενικό Συμβούλιο. Το κόμμα αντιτάχθηκε στο κυβερνητικό πολιτικό συνασπισμό του 2006-2008 του Κόμματος των Σοσιαλιστών και Δημοκρατικών, της Λαϊκής Συμμαχίας και της Ενωμένης Αριστεράς.

Για τις γενικές εκλογές του 2008, το κόμμα ήταν μέρος του συνασπισμού *Σύμφωνο για το Σαν Μαρίνο* και περιείχε στο ψηφοδέλτιο του μερικούς υποψηφίους των Ευρωπαίων Λαϊκών για το Σαν Μαρίνο και το Αρέγκο και την Ελευθερία. Ο εκλογικός συνασπισμός κέρδισε 35 από τις 60 έδρες στο Μέγα και Γενικό Συμβούλιο στις γενικές εκλογές του 2008 κερδίζοντας το 54,22% των ψήφων και εξασφάλισε μια κυβερνητική πλειοψηφία 5 μελών, συγκλίνοντας έτσι τη νέα κυβέρνηση. Το PDCS, το οποίο κέρδισε 22 έδρες από τους 35 συνασπισμούς και κέρδισαν το 31,90% των εθνικών ψήφων. Ο Ερνέστο Μπενετέτινι έγινε ένας από τους δύο κοινούς κυβερνήτες του Αγίου Μαρίνου.

Με την πολιτική κρίση του 2011 διαλύθηκε η παλιά πλειοψηφία και το PDCS σχημάτισε κυβέρνηση εθνικής ενότητας με το Κόμμα των Σοσιαλιστών και Δημοκρατών, οι προκάτοχοι του οποίου εργάστηκαν με το PDCS για δεκαετίες. Με αυτόν τον τρόπο, αποκαταστάθηκε μια πολιτική συμμαχία που ηγήθηκε του Αγίου Μαρίνου και της Ιταλίας κατά τη διάρκεια του δεύτερου μισού του 20ου αιώνα. Η νέα συμμαχία, το *San Marino Common Good*, κέρδισε τις εκλογές του 2012, με το PDCS να αποκτήσει 21 έδρες μαζί με τους συναδέλφους τους, *We Sammarinese*.



## Εξωτερικές συνδέσεις

* Επίσημος δικτυακός τόπος

Κατηγορία:Πολιτικά κόμματα του Αγίου Μαρίνου
Κατηγορία:Χριστιανοδημοκρατικά κόμματα
Συμφωνία του Κουμάνοβο

Η λεγόμενη **Στρατιωτική Τεχνική Συμφωνία**, γνωστή με την κοινή ονομασία **Συμφωνία του Κουμάνοβο**, ήταν διεθνής συμφωνία που υπογράφηκε στις 9 Ιουνίου 1999 στην πόλη Κουμάνοβο της Βόρειας Μακεδονίας. Τα συμβαλλόμενα μέρη ήταν η Διεθνής Δύναμη Ασφαλείας (Δύναμη Κοσσυφοπεδίου, KFOR) και οι κυβερνήσεις της Ομοσπονδιακής Δημοκρατίας της Γιουγκοσλαβίας και της Δημοκρατίας της Σερβίας. Η συμφωνία τερμάτισε τον Πόλεμο του Κοσσυφοπεδίου (Κόσοβο) και εγκαθίδρυσε νέες θεμελιώδεις σχέσεις ανάμεσα στη Γιουγκοσλαβία και στην KFOR. Αυτές περιελάμβαναν την αντικατάσταση μονάδων του γιουγκοσλαβικού στρατού στο Κοσσυφοπέδιο με μονάδες της KFOR.

## Παραπομπές


Κατηγορία:Συνθήκες ειρήνης
Κατηγορία:Συνθήκες της Σερβίας
Συμφωνια Κουμανοβ
Συμφωνια
NGC 6078

Ο **[[Νέος Γενικός Κατάλογος|NGC]] 6078** είναι ελλειπτικός γαλαξίας στον αστερισμό Ηρακλή. Η ταχύτητά του συγκριτικά με την κοσμική ακτινοβολία υποβάθρου είναι  και σύμφωνα με τον νόμο του Χαμπλ απέχει περίπου 455 εκατομμύρια έτη φωτός. Τον ανακάλυψε ο αστρονόμος Εντουάρ Στεφάν (Édouard Stephan) την 21η Ιουνίου 1876 και πολύ κοντά του βρίσκονται οι γαλαξίες PGC 57459 και SDSS J161206.68+141210.3.

## Yπερκαινοφανής
Έχει ανακαλυφθεί ένας υπερκαινοφανής στον NGC 6078: ο τύπου Ia **SN 2011dv** στις 28 Ιουνίου 2011.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ηρακλής (αστερισμός)
6078
57460
+02-41-017
NGC 5042

Ο **[[Νέος Γενικός Κατάλογος|NGC]]5042** είναι σπειροειδής γαλαξίας στον αστερισμό Ύδρα. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια απέχει  εκατομμύρια έτη φωτός. Άλλες μελέτες που δεν βασίζονται στη μετατόπιση προς το ερυθρό δίνουν κατά πολύ εγγύτερες εκτιμήσεις για την απόσταση, της τάξεως των   εκατομμυρίων ετών φωτός. Τον ανακάλυψε ο αστρονόμος Τζων Χέρσελ (John Herschel) στις 25 Μαρτίου 1836.

Στην εικόνα του τηλεσκοπίου Χαμπλ φαίνονται οι περιοχές H II του γαλαξία. Πρόκειται για λαμπρά νέφη ροζ χρώματος στους σπειροειδείς του βραχίονες, που παίρνουν το χρώμα τους από άτομα υδρογόνου που έχουν ιονιστεί από υπεριώδες φως. Πολλά από αυτά τα νέφη συνδέονται με ομάδες μπλε αστέρων, που συχνά φαίνονται να σχηματίζουν ένα κέλυφος γύρω τους.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ύδρα (αστερισμός)
5042
46126
-04-31-043
Τσαρλς Κίνγκσφορντ Σμιθ

Ο *σερ* **Τσαρλς Έντουαρντ Κίνγκσφορντ Σμιθ** (αγγλ. *Sir Charles Edward Kingsford Smith*, 9 Φεβρουαρίου 18978 Νοεμβρίου 1935), γνωστός και με το υποκοριστικό **Σμίθυ**, ήταν Αυστραλός πρωτοπόρος της αεροπορίας. Είναι γνωστός από την πρώτη στην ιστορία πτήση που διέσχισε τον Ειρηνικό Ωκεανό και την πρώτη πτήση ανάμεσα στην Αυστραλία και στη Νέα Ζηλανδία.

Ο Κίνγκσφορντ Σμιθ γεννήθηκε στο Μπρίσμπεϊν, αλλά μεγάλωσε στο Σίδνεϊ, εγκαταλείποντας το σχολείο σε ηλικία 16 ετών, οπότε έγινε μαθητευόμενος σε ένα μηχανουργείο. Εντάχθηκε στον αυστραλιανό στρατό στον Α΄ Παγκόσμιο Πόλεμο, το 1915, και διετέλεσε αγγελιοφόρος με μοτοσικλέτα στην Εκστρατεία της Καλλίπολης. Αργότερα μετατάχθηκε στο «Βασιλικό Ιπτάμενο Σώμα» (εκ των προδρόμων της RAF) και παρασημοφορήθηκε με τον Στρατιωτικός Σταυρό το 1917 μετά την κατάρριψη του αεροπλάνου του. Μετά το τέλος του πολέμου ο Κίνγκσφορντ Σμιθ έγινε πιλότος επιδείξεων στην Αγγλία και στις ΗΠΑ, προτού επιστρέψει στην πατρίδα του το 1921. Στη συνέχεια έγινε ένας από τους πρώτους Αυστραλούς πιλότους της πολιτικής αεροπορίας, με την εταιρεία West Australian Airways.

Στις 9 Ιουνίου 1928 ο Κίνγκσφορντ Σμιθ με συγκυβερνήτη τον Τσαρλς Ουλμ ολοκλήρωσε την πρώτη στην ιστορία πτήση που διέσχισε τον Ειρηνικό Ωκεανό, ένα ταξίδι με τρία μέρη από την Καλιφόρνια μέχρι το Μπρίσμπεϊν, με σταθμούς στη Χαβάη και τις νήσους Φίτζι. Μαζί τους επέβαιναν στο μονοπλάνο «Νότιος Σταυρός» (μοντέλο Fokker F.VII) οι Τζέιμς Γουόρνερ (ως ασυρματιστής) και Χάρρυ Λάυον (*Harry Lyon*, ως αεροναυτίλος), καθιστάμενοι και αυτοί διασημότητες. Το ίδιο έτος οι Κ. Σμιθ και Ουλμ πραγματοποίησαν την πρώτη διάσχιση με πτήση χωρίς ενδιάμεσο σταθμό της αυστραλιανής ηπείρου, από τη Μελβούρνη έως το Περθ, αλλά και την πρώτη απευθείας πτήση από την Αυστραλία μέχρι τη Νέα Ζηλανδία. Στη συνέχεια ίδρυσαν την αεροπορική εταιρεία «Australian National Airways» («Αυστραλιανές Εθνικές Αερογραμμές», 1930), αλλά δεν κατόρθωσαν να έχουν εμπορική επιτυχία, και την ίδια τύχη είχαν και άλλες επιχειρηματικές απόπειρες του Κίνγκσφορντ Σμιθ. Ο αεροπόρος συνέχισε να συμμετέχει σε αεροπορικούς αγώνες.

Το 1935 ο Κίνγκσφορντ Σμιθ και ο συγκυβερνήτης του Τόμυ Πέθυμπριτζ (*T. Pethybridge*) εξαφανίσθηκαν ενώ πετούσαν με το μονοκινητήριο μονοπλάνο «Lady Southern Cross» πάνω από τη Θάλασσα Ανταμάν επιχειρώντας να καταρρίψουν το ρεκόρ χρόνου για το ταξίδι Αυστραλία-Αγγλία. 18 μήνες αργότερα, Βιρμανοί ψαράδες ανέσυραν έναν τροχό με το «πόδι» του που αναγνωρίσθηκε ως προερχόμενο από το αεροσκάφος. Παρά το ότι τα σώματα των αεροπόρων δεν βρέθηκαν ποτέ, θεωρήθηκαν νεκροί με συμβατική ημερομηνία θανάτου την 8η Νοεμβρίου. Ο Κίνγκσφορντ Σμιθ άφησε πίσω του τη δεύτερη σύζυγό του Μαίρυ Πάουελ και τον τρίχρονο τότε γιο τους Τσαρλς τζούνιορ.

Ο Κίνγκσφορντ Σμιθ είχε ήδη τιμηθεί με πολλές διακρίσεις όσο ζούσε, θεωρούμενος ήδη ως εθνικός ήρωας. Μετά τον θάνατό του το βασικό αεροδρόμιο του Σίδνεϊ πήρε το όνομά του, ενώ επί αρκετές δεκαετίες ο αεροπόρος απεικονιζόταν στο χαρτονόμισμα των 20 δολαρίων Αυστραλίας.

## Δείτε επίσης
* Ιστορία της αεροπορίας

## Παραπομπές


Κατηγορία:Πρωτοπόροι της αεροπορίας
Κατηγορία:Αυστραλοί αεροπόροι
Κατηγορία:Αγνοούμενοι
Έλενα Καραγιάνι-Στοενέσκου

Η **Έλενα Καραγιάνι-Στοενέσκου** (ρουμ. *Elena Caragiani-Stoenescu*, 13 Μαΐου 1887 – 29 Μαρτίου 1929) ήταν Ρουμάνα δημοσιογράφος και αεροπόρος, η πρώτη Ρουμάνα γυναίκα αεροπόρος στην ιστορία. Απεφοίτησε από τη σχολή αεροπόρων του Βουκουρεστίου, αλλά οι αιτήσεις της για άδεια πιλότου απορρίφθηκαν από τις ρουμανικές αρχές. Για τον λόγο αυτόν εγκαταστάθηκε στη Γαλλία, όπου δύο χρόνια αργότερα πήρε άδεια πιλότου από τη Διεθνή Αεροναυτική Ομοσπονδία, καθιστάμενη μια από τις 15 πρώτες γυναίκες πιλότους αεροπλάνου παγκοσμίως.

Η Καραγιάνι γεννήθηκε στην πόλη Τεκούτσι και ήταν θυγατέρα του ιατρού Αλεξάντρου Καραγιάνι (αδελφού του γνωστού Βλάχου λαογράφου Ιοάν Καραγιάνι) και της Ζένια Ραντόβιτσι. Η Έλενα σπούδασε νομικά στο Ιάσιο, αποφοιτώντας το 1913.

thumb|left|205px|Η άδεια αεροπόρου της Έλενα Καραγιάνι με ημερομηνία 22 Ιανουαρίου 1914
Ενδιαφέρθηκε για την αεροπορία και πέταξε για πρώτη φορά με αεροπλάνο το 1912, ενώ λίγο αργότερα εγγράφηκε στην «Εθνική αεροπορική ένωση» (*Liga Națională Aeriană*) του Τζέορτζε Βαλεντίν Μπιμπέσκου, όπου εκπαιδεύθηκε ως αεροπόρος με δάσκαλο τον Αντρέι Ποπόβιτσι. Αφού ολοκλήρωσε τα μαθήματα, υπέβαλε αίτηση για άδεια πιλότου, αλλά δεν την έλαβε κατόπιν αρνήσεων του υπουργού Παιδείας Σπίρου Χαρέτ και του στρατηγού Κραϊνισεάνου.

Τότε η Καραγιάνι εγκαταστάθηκε στη Γαλλία, όπου παρακολούθησε μαθήματα στη Σχολή Πολιτικής Αεροπορίας του Μουρμελόν-λε-Γκραν και, κατόπιν εξετάσεων, πήρε το πτυχίο και άδεια πιλότου της Διεθνούς Αεροναυτικής Ομοσπονδίας στις 22 Ιανουαρίου 1914.

Μετά από νέα άρνηση άδειας να πετάξει στη Ρουμανία, η Έλενα επέστρεψε στη Γαλλία, όπου έγινε δημοσιογράφος σε μεγάλη γαλλική ημερήσια εφημερίδα. Ταξίδεψε στην Καραϊβική, το Μεξικό και τη Νότια Αμερική, και μετά την έναρξη του Α΄ Παγκόσμιου Πολέμου έγινε πολεμική ανταποκρίτρια για λογαριασμό του Τραστ Τύπου του Μεξικού.

Το 1916, μετά την είσοδο της Ρουμανίας στον πόλεμο, η Καραγιάνι ζήτησε να συμμετάσχει ως πιλότος στην άμυνα της χώρας, αλλά και πάλι της το αρνήθηκαν. Τότε εγγράφηκε στον Ερυθρό Σταυρό ως νοσοκόμα και φρόντιζε τραυματίες Ρουμάνους σε ένα στρατόπεδο-νοσοκομείο στο Βουκουρέστι. Μετά την απόσυρση των ρουμανικών ένοπλων δυνάμεων στη Μολδαβία, η Καραγιάνι οργάνωσε ένα «υγειονομικό σημείο» στο σπίτι των γονέων της στο Τεκούτσι μαζί με την αδελφή της.

Μετά το τέλος του πολέμου, παντρεύτηκε τον δικηγόρο Βίρτζιλ Στοενέσκου και εγκαταστάθηκαν στο Παρίσι. Η Έλενα συνέχισε να εργάζεται ως δημοσιογράφος, ταξιδεύοντας και σε χώρες της Αφρικής ή της Ασίας, και ειδικεύθηκε στο ρεπορτάζ αεροπορικών θεμάτων.

Πάσχοντας από φυματίωση σε προχωρημένο στάδιο, η Έλενα επέστρεψε στο Βουκουρέστι, όπου πέθανε σε ηλικία 41 ετών και τάφηκε στο Κοιμητήριο Μπέλου. Στη μνήμη της η Ομάδα Βιομηχανικών Σχολείων του Τεκούτσι μετονομάσθηκε το φθινόπωρο του 2012 σε «Τεχνικό Λύκειο Έλενα Καραγιάνι».

## Παραπομπές


## Πηγές
* Firoiu, V.: *Amazoanele cerului*, Albatros Publishing House, Βουκουρέστι 1980

Κατηγορία:Ρουμάνοι πιλότοι
Κατηγορία:Γυναίκες αεροπόροι
Κατηγορία:Δημοσιογράφοι
Κατηγορία:Ρουμάνοι βλάχικης καταγωγής
Πέρσυ Ρόντερικ Κόουλμαν

Ο **Πέρσυ Ρόντερικ Κόουλμαν** (αγγλ. *Percy Roderick Coleman*, 26 Ιανουαρίου 1897 &ndash; 20 Απριλίου 1965) ήταν Νεοζηλανδός μηχανικός, πιλότος αεροπλάνων, επιχειρηματίας και οδηγός αγώνων μοτοσικλέτας.

Γεννήθηκε στο χωριό Νγκαέρε της Περιφέρειας Ταρανάκι, στο Βόρειο Νησί της Νέας Ζηλανδίας. Εργάστηκε ως μηχανικός στο Πάλμερστον Νορθ. Από ατύχημα με μια μηχανή στο συνεργείο, έχασε την όραση από το ένα μάτι, ωατόσο συνέχισε να αγωνίζεται με μοτοσικλέτες, κάτι που έκανε από δεκατεσσάρων ετών. Οδήγησε τον πρώτο του αγώνα με μία Humber 350 cc στην πίστα του Ashhurst, στην Περιφέρεια Μαναγουάτου-Γουανγκανούι. Οι αγώνες σε πίστες ήταν δημοφιλείς στη Νέα Ζηλανδία μέχρι τα μέσα της δεκαετίας του 1930 και ο κύριος αγώνας στην Τακαπούνα προσέλκυε έως και 20.000 θεατές.

Ήδη στο δεύτερο έτος αγώνων του, ο Κόουλμαν κέρδισε το πρωτάθλημα ελαφρών βαρών πέντε μιλίων με έναν Douglas στην πίστα τρεξίματος του Trentham. Σε ηλικία δεκαοκτώ ετών κέρδισε το πρώτο του πρωτάθλημα μεγάλου κυβισμού. Κυριάρχησε σε αυτό το πρωτάθλημα επί 15 χρόνια. Το 1916 οδήγησε μια Excelsior "Big X" σε ένα αυστραλασιανό ρεκόρ 17 λεπτών στα 30 χιλιόμετρα στο Μάστερτον. Το 1918 κέρδισε το πρωτάθλημα μεγάλου κυβισμού της Αυστραλασίας στο Σόκμπερν του Κράισττσερτς.

## Παραπομπές


Κατηγορία:Οδηγοί αγωνιστικών μοτοσυκλετών
Κατηγορία:Νεοζηλανδοί επιχειρηματίες
Κατηγορία:Νεοζηλανδοί πιλότοι
Άντζελο Μοντιτσέλλι

Ο **Άντζελο Μοντιτσέλλι** (1778 – 1837) ήταν Ιταλός νεοκλασικιστής ζωγράφος.

Ήταν μαθητής του Αντρέα Απιάνι. Ζωγράφισε το δεύτερο *Σιπάριο* ή κουρτίνα για τη Σκάλα του Μιλάνου στο Μιλάνο (1821), καθώς και για το θέατρο στο Πέζαρο.

Ο ζωγράφος Αντζιόλο Μοντιτσέλι (1678-1749) αναφέρεται ως  της Μπολόνια, ο οποίος σπούδασε υπό τον Μαρκαντόνιο Φραντσεσκίνι. Δεν είναι σαφές αν σχετίζεται είτε με αυτόν τον Άντζελο είτε με τον Αντρέα Μοντιτσέλλι.

## Γκαλερί

Αρχείο:Angelo_monticelli_shield-of-achilles.jpg|Μια ερμηνεία του σχεδίου της ασπίδας του Αχιλλέα που περιγράφεται στην Ιλιάδα, από τον Άντζελο Μοντιτσέλλι


## Πηγές

Κατηγορία:Ιταλοί ζωγράφοι του 18ου αιώνα
Κατηγορία:Ιταλοί ζωγράφοι του 19ου αιώνα
Κατηγορία:Νεοκλασικοί ζωγράφοι
Οργανισμός Ευρωπαϊκών Ογκολογικών Ινστιτούτων

Ο **Οργανισμός Ευρωπαϊκών Ογκολογικών Ινστιτούτων** (OECI, ), γνωστός και με την πλήρη ονομασία του ως  (OECI-EEIG), είναι ένας μη κυβερνητικός, μη κερδοσκοπικός οργανισμός με έδρα τις Βρυξέλλες. Ιδρύθηκε στη Βιέννη το 1979 και αναδιαρθρώθηκε το 2005, αποκτώντας τη νομική μορφή του Ευρωπαϊκού Ομίλου Οικονομικού Σκοπού (ΕΟΣ - αγγλ. EEIG).

Ο OECI συγκεντρώνει πάνω από 170 ογκολογικά κέντρα από όλη την Ευρώπη και πέραν αυτής, δημιουργώντας ένα δίκτυο συνεργασίας με στόχο τη βελτίωση της εκπαίδευσης, της έρευνας και της φροντίδας στον τομέα του καρκίνου. 

Η αποστολή του οργανισμού είναι να προωθήσει την ολοκληρωμένη,  αντιμετώπιση του καρκίνου, ενισχύοντας τη συνεργασία και την καινοτομία. Μέσω των προγραμμάτων, των δράσεων και των ομάδων εργασίας του, ο OECI υποστηρίζει τα μέλη του στην επίτευξη υψηλών προτύπων στην ογκολογική περίθαλψη με στόχο την μείωση της επίπτωσης και της θνησιμότητας από τον καρκίνο και τη διασφάλιση ισότιμης πρόσβασης σε ποιοτική φροντίδα.

Παράλληλα, ο οργανισμός συμμετέχει σε ευρωπαϊκές πρωτοβουλίες για τη χάραξη πολιτικής στον τομέα της υγείας και την οικοδόμηση ενός συνεκτικού «Ευρωπαϊκού Χώρου για τον Καρκίνο» ().

## Δίκτυο OECI
, ο OECI έχει 157 μέλη που αποτελούντο από Ευρωπαϊκά Κέντρα Καρκίνου () και άλλα μεγάλα κέντρα καρκίνου μη ευρωπαϊκών χωρών. Πάνω από τα μισά είναι διαπιστευμένα βάσει του πιστοποιητικού προγράμματος «Accredation and Designation Programme» του οργανισμού.

### Ελληνικές πιστοποιήσεις
Το Ογκολογικό Νοσοκομείο Αθηνών είναι πλήρες μέλος του OECI, πιστοποιημένο ως Ογκολογικό Κέντρο (αγγλ. *Cancer Centre - CC*), βάσει του πιστοποιητικού προγράμματος  του οργανισμού, ενώ το Ογκολογικό - Παθολογικό - Νοσοκομείο Μεταξά είναι μόνο πλήρες μέλος.

## Σημειώσεις

## Παραπομπές

Κατηγορία:Μη κυβερνητικές οργανώσεις
Κατηγορία:Μη κερδοσκοπικοί οργανισμοί
Κατηγορία:Οργανώσεις με έδρα την Ευρώπη
Κατηγορία:Ευρωπαϊκοί ιατρικοί και υγειονομικοί οργανισμοί
Ελένη Μυριβήλη

**Ελένη Μυριβήλη** είναι Ελληνίδα ανθρωπολόγος και στέλεχος σε θέματα ανθεκτικότητας και κλιματικής αλλαγής. Έχει διατελέσει αντιδήμαρχος Αθηναίων και είναι η πρώτη Διευθύντρια Κλιματικών Υποθέσεων του Προγράμματος των Ηνωμένων Εθνών για τους Ανθρώπινους Οικισμούς (UN-Habitat).

## Βιογραφία
Η Μυριβήλη σπούδασε ανθρωπολογία και απέκτησε διδακτορικό δίπλωμα από το Πανεπιστήμιο Κολούμπια το 2004. Από το 2006 διδάσκει ως αναπληρώτρια καθηγήτρια στο Τμήμα Πολιτισμικής Τεχνολογίας και Επικοινωνίας του Πανεπιστημίου Αιγαίου.
Το 2014 εξελέγη μέλος του Δημοτικού Συμβουλίου του δήμου Αθηναίων και από το 2017 έως το 2019 διετέλεσε αντιδήμαρχος. Το 2021, ο δήμαρχος Αθηναίων, Κώστας Μπακογιάννης, την όρισε υπεύθυνη για την αντιμετώπιση της υπερθέρμανσης της πόλης, έναν πρωτοποριακό ρόλο στην Ευρώπη.

Το 2022 διορίστηκε Διευθύντρια Κλιματικών Υποθέσεων του ΟΗΕ, σε μια νεοσύστατη θέση με στόχο την παγκόσμια δράση ενάντια στην υπερθέρμανση. Είναι επίσης μέλος του Συμβουλίου της Αποστολής της Ευρωπαϊκής Ένωσης για την προσαρμογή στην κλιματική αλλαγή, καθώς και εξωτερικό μέλος του Ανώτατου Συμβουλίου του Κέντρου Ανθεκτικότητας Adrienne Arsht – Ίδρυμα Ροκφέλερ στο Ατλαντικό Συμβούλιο.

Τον Δεκέμβριο του 2023, το περιοδικό *[[Nature (περιοδικό)|Nature]]* την περιέλαβε στη λίστα «Nature's 10», η οποία αναγνωρίζει επιστήμονες με ιδιαίτερη επιρροή μέσα στο έτος.

Η Ελένη Μυριβήλη είναι εγγονή του συγγραφέα Στρατή Μυριβήλη

## Παραπομπές


Κατηγορία:Αξιωματούχοι του ΟΗΕ
Κατηγορία:Έλληνες ανθρωπολόγοι
Κατηγορία:Καθηγητές Πανεπιστημίου Αιγαίου
Πρωτάθλημα καλαθοσφαίρισης Α1 εθνικής κατηγορίας γυναικών 2025-2026

Το **Πρωτάθλημα Ελλάδος Γυναικών της περιόδου 2025-26** θα αποτελέσει την 29η διοργάνωση από τη δημιουργία της Α1 Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή ερασιτεχνικών σωματείων. Τον τίτλο του Πρωταθλητή Ελλάδος υπερασπίζεται η ομάδα του Ολυμπιακού Πειραιώς. 

Αυτή θα αποτελέσει και την τελευταία χρονιά όπου η ανώτατη γυναικεία κατηγορία θα ονομάζεται **Α1 Εθνική** καθώς από την επόμενη αγωνιστική περίοδο, 2026-27, θα μετονομαστεί σε **Women Greek Basketball League**.

## Παραπομπές


## Εξωτερικοί σύνδεσμοι

* «Ειδική Προκήρυξη Πρωταθλήματος Α1 Εθνικής Κατηγορίας Γυναικών 2025-2026», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 



2025 2026
Πρωταθλημα Ελλαδος Α1 Γυναικών 2025 2026
Πρωταθλημα Ελλαδος Α1 Γυναικών 2025 2026
N-αιθυλυδροξυλαμίνη

Η **N-αιθυλυδροξυλαμίνη** (αγγλικά:*N-ethylhydroxylamine*)  είναι οργανική χημική ένωση, η οποία περιέχει άνθρακα, υδρογόνο, άζωτο και οξυγόνο, με μοριακό τύπο **C<sub>2</sub>H<sub>5</sub>NO**, αν και παριστάνεται συνήθως με ημισυντακτικό της τύπο **CH<sub>3</sub>CH<sub>2</sub>NHOH**. Είναι μια οργανική υδροξυλαμίνη.

## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Σημειώσεις και Παραπομπές


Κατηγορία:Οργανικές αμίνες
Κατηγορία:Οργανικές ενώσεις με οξυγόνο
Κατηγορία:Ενώσεις υδρογόνου
Κατηγορία:C2
Κατηγορία:Ασταθείς ενώσεις
Μάρκο Νίκολιτς

Ο **Μάρκο Νίκολιτς** (, 20 Ιουλίου 1979) είναι Σέρβος προπονητής ποδοσφαίρου και πρώην ποδοσφαιριστής. Είναι ο τωρινός προπονητής της ΑΕΚ.

## Πρώτα χρόνια
Ο Μάρκο Νίκολιτς γεννήθηκε στο Βελιγράδι και ξεκίνησε την ποδοσφαιρική του πορεία στις ακαδημίες της Ραντ. Μετά από σύντομη καριέρα ως παίκτης, αποσύρθηκε λόγω τραυματισμού.

## Σταδιοδρομία ως προπονητής

### Ραντ
Άρχισε να εργάζεται με τις ακαδημίες της Ραντ και το 2008 ανέλαβε την πρώτη ομάδα. Στα 29 του, έγινε ο νεότερος προπονητής στην πρώτη κατηγορία της Σερβίας, καταφέρνοντας να κρατήσει την ομάδα στην κατηγορία. Επέστρεψε ξανά στον πάγκο της Ραντ το 2012.

### Βοϊβοντίνα
Το 2013 ανέλαβε τη Βοϊβοντίνα, την οδήγησε στα πλέι-οφ του ΟΥΕΦΑ Γιουρόπα Λιγκ, αλλά αποχώρησε τον Δεκέμβριο του ίδιου έτους.

### Παρτιζάν (δύο θητείες)
Από το 2013 έως το 2015 και ξανά από το 2016 έως το 2017, εργάστηκε στην Παρτιζάν. Κατέκτησε το νταμπλ Σερβίας (πρωτάθλημα και κύπελλο) τη σεζόν 2016–17.

### Ολίμπια Λιουμπλιάνας
Το 2016, προσελήφθη από την Ολίμπια Λιουμπλιάνας στη Σλοβενία, αλλά αποχώρησε σύντομα μετά από περιστατικό ρατσιστικού σχολίου προς παίκτη του. Τιμωρήθηκε με αποκλεισμό 7 αγώνων και πρόστιμο.

### Βιντεότον
Ανέλαβε τη Βιντεότον το 2017 και κατέκτησε το πρωτάθλημα Ουγγαρίας την πρώτη του χρονιά. Οδήγησε την ομάδα στους ομίλους του ΟΥΕΦΑ Γιουρόπα Λιγκ, με νίκες επί της Π.Α.Ο.Κ. και ισοπαλία με την Τσέλσι.

### Λοκομοτίβ Μόσχας
Το 2020 ανέλαβε τη Λοκομοτίβ Μόσχας. Κατέκτησε το Κύπελλο Ρωσίας και κατέλαβε την 3η θέση στο πρωτάθλημα. Ανανέωσε για τρία χρόνια αλλά αποχώρησε το 2021.

### ΤΣΣΚΑ Μόσχας
Τον Ιούνιο του 2024 υπέγραψε διετές συμβόλαιο με την ΤΣΣΚΑ Μόσχας. Κατέκτησε το Κύπελλο Ρωσίας 2024–25 και η ομάδα τερμάτισε 3η στο πρωτάθλημα. Βραβεύτηκε ως «Προπονητής του Μήνα» για Μάρτιο και Απρίλιο 2025.

### ΑΕΚ
Στις 14 Ιουνίου 2025 υπέγραψε διετές συμβόλαιο με την ΑΕΚ.

## Παραπομπές


Κατηγορία:Σέρβοι ποδοσφαιριστές
Κατηγορία:Σέρβοι προπονητές ποδοσφαίρου
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα
Κατηγορία:Ποδοσφαιριστές ΦΚ Ραντ Βελιγραδίου
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου ΦΚ Ραντ Βελιγραδίου
Κατηγορία:Προπονητές ποδοσφαίρου Βοϊβοντίνα Νόβι Σαντ
Κατηγορία:Προπονητές ποδοσφαίρου Παρτιζάν Βελιγραδίου
Κατηγορία:Προπονητές ποδοσφαίρου ΝΚ Ολίμπια Λιουμπλιάνα (2005)
Κατηγορία:Προπονητές ποδοσφαίρου Βίντεοτον ΦΚ
Κατηγορία:Προπονητές ποδοσφαίρου Λοκομοτίβ Μόσχας
Κατηγορία:Προπονητές ποδοσφαίρου Αλ Αχλί Ντουμπάι
Κατηγορία:Προπονητές ποδοσφαίρου ΤΣΣΚΑ Μόσχας
Ντουμποσάρι

Το **Ντουμποσάρι** (μολδαβικά κυριλλικά: Дубэсарь, ρουμανικά: Dubăsari, ρωσικά: Дубоссары, ουκρανικά: Дубоcсари) είναι διεθνώς αναγνωρισμένο ως πόλη της Μολδαβίας, αλλά είναι πρακτικά (*[[de facto]]*) πόλη του μη αναγνωρισμένου κράτους της Υπερδνειστερίας. Ο πληθυσμός της πόλης το 2004 ανερχόταν στους 23.650 κατοίκους.

## Ετυμολογία
Η προέλευση του ονόματος της πόλης είναι ο πληθυντικός της ρουμανικής αρχαϊκής λέξης *dubăsar* («βαρκάρης»), παράγωγο της λέξης *dubă* («μικρή ξύλινη βάρκα»), επομένως το «*Dubăsari*» σημαίνει «βαρκάρηδες».

## Ιστορία
Η περιοχή της πόλης αποτελεί έναν από τους παλαιότερους οικισμούς στη Μολδαβία και στην περιοχή της Υπερδνειστερίας. Στην περιοχή έχουν βρεθεί αντικείμενα της Λίθινης Εποχής και υπάρχουν αρκετοί ταφικοί τύμβοι (πιθανώς σκύθων) γύρω από την πόλη.

Οι πρώτες αναφορές για το σύγχρονο Ντουμποσάρι χρονολογούνται στις αρχές του 16ου αιώνα, ως χωριό που κατοικούνταν από Μολδαβούς αγρότες. Ο οικισμός έγινε μέρος της Ρωσικής Αυτοκρατορίας το 1792 και του χορηγήθηκε καθεστώς πόλης το 1795. Ήταν μέρος του Κυβερνείου της Χερσώνας από το 1803 έως το 1922.

Από το 1924 έως το 1940, η πόλη ήταν μέρος της Αυτόνομης Σοβιετικής Σοσιαλιστικής Δημοκρατίας της Μολδαβίας. Η πόλη βιομηχανοποιήθηκε σε μεγάλο βαθμό κατά την περίοδο του μεσοπολέμου. Κατά τη διάρκεια του Β' Παγκοσμίου Πολέμου, το 1940, όταν η Βεσσαραβία καταλήφθηκε από τη Σοβιετική Ένωση, έγινε μέρος της νεοσύστατης Μολδαβικής ΣΣΔ. Στις 27 Ιουλίου 1941, η πόλη καταλήφθηκε από γερμανικά και ρουμανικά στρατεύματα εώς το καλοκαίρι του 1944 όταν ανακαταλήφθηκε από τις σοβιετικές δυνάμεις.

Το Ντουμπασάρι και τα προάστιά του ήταν σημεία σημαντικών συγκρούσεων κατά την περίοδο 1990-1992, οι οποίες κορυφώθηκαν με τον πόλεμο της Υπερδνειστερίας. Έκτοτε, ελέγχεται από την αποσχισθείσα διοίκηση της Υπερδνειστερίας και είναι το διοικητικό κέντρο της περιφέρειας Ντουμποσάρι.

## Κλίμα

## Δημογραφικά στοιχεία
### ΕΘνικές ομάδες

## Παραπομπές


Κατηγορία:Υπερδνειστερία
Κατηγορία:Πόλεις της Μολδαβίας
Κατηγορία:Πόλεις της Υπερδνειστερίας
Σορόκα

Η **Σορόκα** (ρουμανικά: Soroca) είναι πόλη και δήμος της βόρειας Μολδαβίας και βρίσκεται στις όχθες του ποταμού Δνείστερου, περίπου 160 χλμ. βόρεια του Κισινάου. Ο πληθυσμός της πόλης το 2014 ανερχόταν στους 22.196 κατοίκους. Η πόλη είναι το διοικητικό κέντρο της περιφέρειας Σορόκα.

## Ιστορία
Η πόλη είναι γνωστή για το καλοδιατηρημένο οχυρό της, το οποίο ίδρυσε ο Μολδαβός πρίγκιπας Στέφανος ο Μέγας το 1499.

Κατά τη διάρκεια του πολεμικών συγκρούσεων εναντίων της Οθωμανικής Αυτοκρατορίας, οι δυνάμεις του Γιαν Γ΄ Σομπιέσκι υπερασπίστηκαν με επιτυχία το φρούριο. Ήταν ζωτικής στρατιωτικής σημασίας κατά τη διάρκεια της Εκστρατεία του Προύθου του Πέτρου Α΄ το 1711. Το οχυρό λεηλατήθηκε από τους Ρώσους κατά την διάρκεια του Ρωσοτουρκικού πολέμου (1735–39). Το φρούριο της Σορόκα είναι ένα σημαντικό αξιοθέατο της χώρας, έχοντας διατηρήσει την κουλτούρα και της παλιά πόλης μέχρι σήμερα.

Η Σορόκα τον 19ο αιώνα έγινε περιφερειακό κέντρο με μεγάλες πλατείες, εκσυγχρονισμένους δρόμους, νοσοκομεία, γυμνάσια και συμβατικές εκκλησίες. Κατά τη σοβιετική περίοδο, η πόλη έγινε σημαντικό βιομηχανικό κέντρο για τη βόρεια Μολδαβία.

Η περιοχή ήταν γνωστή για την παραγωγή σταφυλιών, σιταριού, καλαμποκιού και καπνού το 1919.

Ο σημαντικός εβραϊκός πληθυσμός της πόλης δολοφονήθηκε κατά την διάρκεια του Ολοκαυτώματος του Δεύτερου Παγκόσμιου Πόλεμου.

## Δημογραφικά στοιχεία
Σύμφωνα με την απογραφή του 2014, ο πληθυσμός της Σορόκα ανήλθε σε 22.196 κατοίκους (καθιστώντας την την όγδοη μεγαλύτερη πόλη στη Μολδαβία), σημειώνοντας μείωση σε σύγκριση με την προηγούμενη απογραφή του 2004, όταν είχαν καταγραφεί 28.362 κάτοικοι. Από αυτούς, 10.575 ήταν άνδρες και 11.621 ήταν γυναίκες.

### ΕΘνικές ομάδες

### Ομιλούμενες γλώσσες
Ως μητρική και καθημερινή γλώσσα στη Σορόκα στην απογραφή του 2014 το 60,65% των κατοίκων δήλωσαν τα μολδαβικά, 21,03% τα ρουμανικά, 12,64% τα ρωσικά, 3,07% τα Ρομανί, 2,34% τα ουκρανικά και οι υπόλοιποι 0,26% άλλες γλώσσες.

## Φωτογραφίες

Nistru la Soroca.jpg
MD.SR.SR - Clădirea fostului gimnaziu de fete (după 1918 – liceul „Domnița Ruxanda”) - sep 2023 - 10.jpg
MD.SR.SR - str. Independenței, 68 - Casă de locuit - sep 2023 - 04.jpg
Palace in Soroca.jpg
Soroca. Catedrala Ortodoxă Moldovenească "Adormirea Maicii Domnului".jpg
MD.SR.SR - Biserica „Sf. Dumitru” - sep 2023 - 04.jpg
Soroca Moldova (187205691).jpeg
MD.SR.SR - str. Alecu Russo, 14 - Cinematograf - sep 2023 - 05.jpg
Soroca107.JPG


## Παραπομπές


Κατηγορία:Πόλεις της Μολδαβίας
Κομητεία Λαφαγιέτ (Άρκανσο)

Η **Κομητεία Λαφαγιέτ** () είναι κομητεία στην πολιτεία του Άρκανσο των Ηνωμένων Πολιτειών. Κατά την απογραφή του 2020, είχε πληθυσμό 6.308 κατοίκους, καθιστώντας την την τρίτη λιγότερο πυκνοκατοικημένη κομητεία στην πολιτεία. Η διοικητική πρωτεύουσα (*έδρα*) είναι το Λιούισβιλ.

Η κομητεία Λαφαγιέτ σχηματίστηκε στις 15 Οκτωβρίου 1827 και πήρε το όνομά της προς τιμήν του Γάλλου στρατηγού της Αμερικανικής Επανάστασης, Μαρκήσιου ντε λα Φαγιέτ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 545 τετραγωνικών μιλίων (1.410 km2 ) , εκ των οποίων τα 528 τετραγωνικά μίλια (1.370 km2 ) είναι στεριά και τα 17 τετραγωνικά μίλια (44 km2 ) (3,1%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Χέμπστεντ (βόρεια)
* Κομητεία Νεβάδα (βορειοανατολικά)
* Κομητεία Κολούμπια (ανατολικά)
* Ενορία Γουέμπστερ, Λουιζιάνα (νοτιοανατολικά)
* Ενορία Μπόσιερ, Λουιζιάνα (νότια)
* Ενορία Κάντο, Λουιζιάνα (νοτιοδυτικά)
* Κομητεία Μίλερ (δυτικά)

## Παραπομπές


Κατηγορία:Κομητείες του Άρκανσο
Κομητεία Λαφαγιέτ (Μιζούρι)

Η **Κομητεία Λαφαγιέτ** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, είχε πληθυσμό 32,984 κατοίκους. Η διοικητική πρωτεύουσα (*έδρα*) είναι το Λέξινγκτον.

Η κομητεία ιδρύθηκε στις 16 Νοεμβρίου 1820 από την κομητεία Κούπερ και αρχικά ονομάστηκε κομητεία Λίλαρντ από τον Τζέιμς Λίλαρντ του Τενεσί, ο οποίος υπηρέτησε στην πρώτη συνταγματική συνέλευση της πολιτείας και στην πρώτη νομοθετική εξουσία της πολιτείας.Μετονομάστηκε σε κομητεία Λαφαγιέτ στις 16 Φεβρουαρίου 1825, προς τιμήν του Γάλλου στρατηγού της Αμερικανικής Επανάστασης, Μαρκήσιου ντε λα Φαγιέτ., ο οποίος τότε επισκεπτόταν τις Ηνωμένες Πολιτείες.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 639 τετραγωνικών μιλίων (1.660 τ.χλμ ) , εκ των οποίων τα 628 τετραγωνικά μίλια (1.630 τ.χλμ ) είναι γη και τα 11 τετραγωνικά μίλια (28 τ.χλμ ) (1,6%) καλύπτονται από ύδατα (λίμνες, ποτάμια).

### Γειτονικές κομητείες
 
* Κομητεία Ρέι (βορειοδυτικά)
* Κομητεία Κάρολ (βορειοανατολικά)
* Κομητεία Σόλιν (ανατολικά)
* Κομητεία Τζόνσον (νότια)
* Κομητεία Τζάκσον (δυτικά)
* Κομητεία Πέτις (νοτιοανατολικά)

## Παραπομπές


Κατηγορία:Κομητείες του Μιζούρι
Κομητεία Λαφαγιέτ (Ουισκόνσιν)

Η **Κομητεία Λαφαγιέτ** () είναι κομητεία στην πολιτεία του Ουισκόνσιν των Ηνωμένων Πολιτειών. Κατά την απογραφή του 2020, είχε πληθυσμό 16.611 κατοίκους. Η διοικητική πρωτεύουσα (*έδρα*) και μεγαλύτερη πόλη είναι το Ντάρλινγκτον.

Πήρε το όνομά της προς τιμήν του Γάλλου στρατηγού της Αμερικανικής Επανάστασης, Μαρκήσιου ντε λα Φαγιέτ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 635 τετραγωνικών μιλίων (1.640 τ.χλμ ) , εκ των οποίων τα 634 τετραγωνικά μίλια (1.640 τ.χλμ ) είναι γη και το 1,0 τετραγωνικό μίλι (2,6 τ.χλμ ) (0,2%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Άιοβα (βόρεια)
* Κομητεία Γκριν (ανατολικά)
* Κομητεία Στίβενσον, Ιλινόι (νοτιοανατολικά)
* Κομητεία Τζο Ντέιβις, Ιλινόι (νότια)
* Κομητεία Γκραντ (δυτικά)

## Παραπομπές


Κατηγορία:Κομητείες του Ουισκόνσιν